                                                                                                                                        OSNUTEK
Na podlagi osmega in devetega odstavka 149.  člena Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb , 105/22 – ZZNŠPP in 97/25) in 74. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22, 18/23 in 83/25 – ZOUL) za izvajanje 30. člena Zakona o varstvu podzemnih jam (Uradni list RS, št. 2/04, 61/06 – ZDru-1, 46/14 – ZON-C in 21/18 – ZNOrg)  izdaja minister za naravne vire in prostor 

PRAVILNIK
o  plačilih za ogledovanje in obiskovanje naravne vrednote 

1. člen
(namen)

Ta pravilnik podrobneje določa upravičene stroške za ureditve in aktivnosti v zvezi z ogledovanjem in obiskovanjem naravne vrednote, vključno s podzemno jamo, metodologijo izračunavanja plačil  za obisk in plačil za parkiranje ter  druga podrobnejša pravila v zvezi s plačili. 


I. Plačilo za obisk

2. člen
(upravičeni stroški)

(1) Upravičeni stroški v zvezi z obiskom lahko obsegajo stroške: 
1. [bookmark: _Hlk166593691]vzpostavitve  in vzdrževanja ureditev (infrastrukture), kot so primeroma galerije, mostovži, razgledne ploščadi, osvetlitev v podzemni jami, varovalne ureditve, podporne ureditve (sanitarije, preoblačilnice ipd.), 

2. izvajanja rednih aktivnosti  za preprečevanje negativnih vplivov obiska na naravo ter rednih aktivnosti za zagotavljanje prehodnosti, varnosti, čistosti;

3. vodenja rezervacijskega sistema, spremljanja in usmerjanja obiska ter uravnavanja obiska z nosilno zmogljivostjo, izvajanje nadzora vstopa v podzemno jamo, zaračunavanja plačil za obisk, vključno z nakupom, namestitvijo in vzdrževanjem  naprav za ta namen (plačilni avtomati), vzpostavitve in vzdrževanja digitalne infrastrukture (spletni rezervacijski sistemi, mobilne aplikacije za usmerjanje in interpretacijo, QR sistemi), obveščanja obiskovalcev ter seznanjanja s pravili ravnanja na naravni vrednoti;  

4. nakupa obvezne opreme za obisk (npr. varnostne čelade, svetilke), če je ta zaradi varnosti obiskovalcev potrebna;
5. organizacijskega in administrativnega dela vodstva in splošnih služb ter tekočih materialnih stroškov v višini  do 1/10  od stroškov eno letnega obdobja;
6. urejanja stvarnopravnih razmerij v zvezi z objekti in zemljišči za obisk (npr. služnost, menjava, odkup, najem, razlastitev); 

7. zavarovanja  obiskovalcev, dejavnosti in ureditev;

8. plačila davka na dodano vrednost, v primeru da ne obstaja pravica do odbitka vstopnega davka na dodano vrednost;

9. vodenja po naravnih vrednotah,  na katerih je zaradi varstva naravne vrednote in varnosti  obiskovalcev vodenje obvezno.

(2) Ureditve iz prve točke prvega odstavka tega člena obsegajo ureditve na naravni vrednoti in ureditve, ki so potrebne za dostopanje do naravne vrednote z najbližjih javnih  cest, parkirišč ali z drugih  površin ali s poti, ki so urejene na podlagi predpisov (npr. s planinskih poti, gozdnih cest in vlak).  
(3) Kot upravičeni stroški se priznajo tudi stroški zahtevnejše večletne investicije na območju naravne vrednote, če so predvideni v načrtu upravljanja zavarovanega območja. 
(4) Upravičeni stroški iz 1., 3. in 4. točke prvega odstavka tega člena so lahko stroški investicije, amortizacije (za tisti del, ki ni bil financiran iz javnih sredstev),  povrnitve kredita, stroški tekočega vzdrževanja ipd.
(5) Naravne vrednote iz 9. točke prvega odstavka tega člena so določene v Prilogi 1, ki je sestavni del  tega pravilnika.

3. člen
(obračunavanje stroškov)

(1) Višina upravičenih stroškov dela izvajalca pogodbenega varstva ali skrbnika se določi ob upoštevanju zakona, ki ureja  skupne temelje sistema plač v javnem sektorju in sicer tako, da se vrednost plačnega razreda  za ekvivalentno delovno mesto, ki je navedeno v Prilogi 2 tega pravilnika,  deli s številom delovnih ur na mesec.

(2) Višina upravičenih stroškov porabljenega materiala  (gradbeni, pisarniški ali drug material, naprave ipd.) in storitev se obračunavajo po tržnih cenah, kar se po potrebi dokazuje s predloženim računom. Pri naročanju storitev zunanjim izvajalcem se upoštevajo določbe predpisov, ki urejajo javno naročanje.
(3) Pri določanju višine upravičenih stroškov se lahko stroške zahtevnejših večletnih investicij iz tretjega odstavka prejšnjega člena razporedi na daljše časovno obdobje, ki ne sme biti daljše od predvidene amortizacijske dobe predmeta investicije. V tem primeru se v letni obračun stroškov vključuje ustrezen sorazmeren del vrednosti investicije.

4. člen
(predlog za določitev višine plačila)

(1) Predlog višine plačila za obisk poda upravljavec zavarovanega območja, za obisk podzemne jame pa skrbnik podzemne jame. Če se za obisk ene naravne vrednote zaračunava več različnih plačil (glede na dolžino poti, opremljenost poti, zahtevnost poti ipd.), upravljavec oziroma skrbnik podzemne jame predlog poda za vsako posamezno vrsto plačila.  

(2) Predlog višine plačila  za obisk mora vsebovati: 

· [bookmark: _Hlk218760116]utemeljitev izpolnjevanja  pogojev, ki jih za izdajo sklepa o zaračunavanju plačila za obisk določa zakon, ki ureja ohranjanje narave;

· navedbo predvidenih upravičenih stroškov z utemeljitvijo po točkah iz 2. člena tega pravilnika;

· navedbo predvidene namenske porabe zbranih sredstev za naravo in lokalno okolje, kot jo določa zakon, ki ureja ohranjanje narave;

· pričakovano število obiskovalcev glede na preteklo leto ali glede na nosilno zmogljivost;

· [bookmark: _Hlk153441636]izračun povprečne višine plačila na obiskovalca in strukturirane višine plačil glede na kategorije obiskovalcev (otroci, odrasli, upokojeni, družine ali druge skupine), letni čas ali drugače; med druge skupine sodijo tudi lokalni prebivalci iz naselij, skozi katera vodijo dostopne pešpoti do naravne vrednote z javnih cest, parkirišč ali z drugih površin ali s poti, ki so urejene na podlagi predpisov (npr. s planinskih poti, gozdnih cest in vlak); 

· investicijski načrt za uveljavljanje načrtovanih in preteklih investicij  iz tretjega odstavka 2. člena.

(3) Ne glede na določbo drugega odstavka tega člena, predlog višine plačila  za obisk, ki ga poda skrbnik podzemne jame, vsebuje le vsebine iz druge, tretje in četrte alineje. 


II. Plačilo za parkiranje
5. člen 
(upravičeni stroški)

(1)  Upravičeni stroški v zvezi s parkiranjem lahko obsegajo stroške: 
1. vzpostavitve  in vzdrževanja površin za mirujoči promet, vključno s spremljevalnimi ureditvami (sanitarije, pitniki ipd.), 

2. usmerjanje in urejanje mirujočega prometa; 

3. izvajanja rednih aktivnosti  za čistost, prevoznost površin za mirujoči promet ipd.;

4. zaračunavanja plačil za parkiranje, nakupa, namestitve in upravljanja  naprav za ta namen (plačilni avtomati),  vzpostavitve in vzdrževanja digitalne infrastrukture, obveščanja obiskovalcev ter seznanjanja s pravili ravnanja na naravnih vrednotah;  

5. urejanja stvarnopravnih razmerij v zvezi z zemljišči na površinah za mirujoči promet (služnost, menjava, odkup, najem, razlastitev); 

6. zavarovanja naprav in odgovornosti;

7. plačila davka na dodano vrednost,  v primeru da ne obstaja pravica do odbitka vstopnega davka na dodano vrednost. 

(2) Upravičeni stroški iz 1. in 4. točke prejšnjega odstavka tega člena so lahko stroški investicije, amortizacije (za tisti del, ki ni bil financiran iz javnih sredstev),  povrnitve kredita ipd.

6. člen
(obračunavanje stroškov)

(1) Višina upravičenih stroškov dela osebe, ki zaračunava plačilo za parkiranje se določi  na način iz prvega odstavka 3. člena tega pravilnika. 

(2) Porabljeni material (gradbeni ali drug material, naprave ipd.) in storitve v zvezi  z upravičenimi stroški iz prvega odstavka prejšnjega člena se obračunavajo  na način iz drugega odstavka 3. člena tega pravilnika.
(3) Pri določanju višine upravičenih stroškov za parkiranje se lahko stroški investicij za vzpostavitev ali razširitev površin za mirujoči promet razporedijo na daljše časovno obdobje na način iz tretjega odstavka 3. člena tega pravilnika.  

7. člen
(predlog za določitev višine plačila)

(1) Predlog višine plačila za parkiranje poda oseba, ki zaračunava plačilo za parkiranje, na podlagi predhodnega mnenja upravljavca zavarovanega območja. 
(2) Predlog višine plačila mora vsebovati: 

· utemeljitev izpolnjevanja pogojev, kot jih določa zakon, ki ureja ohranjanje narave;

· navedbo predvidenih upravičenih stroškov z utemeljitvijo po točkah iz 2. člena tega pravilnika;

· navedbo predvidenih stroškov za naravo in lokalno okolje, s katerimi se prispeva k izvajanju aktivnosti po namenih, kot določa zakon, ki ureja ohranjanje narave;

·  število razpoložljivih parkirnih mest; 

· izračun povprečne višine plačila za parkiranje in strukturirane višine plačil glede na kategorije motornih vozil;

· investicijski načrt za uveljavljanje načrtovanih in preteklih investicij  iz tretjega odstavka 6. člena tega pravilnika.


KONČNA DOLOČBA

8. člen

Ta pravilnik začne veljati petnajsti dan po objavi v Uradnem listu Republike Slovenije. 




Št. …………… 
Ljubljana, dne ……………
[bookmark: _Hlk219730002]EVA: 2025-2560-0063
                                                                                                Jože Novak    
                                                                              minister za naravne vire in prostor                                                                                                          

	











Priloga 1

Naravne vrednote z obveznim vodenjem ogledovanja in obiskovanja

Naravne vrednote z obveznim vodenjem ogledovanja in obiskovanja so:

1. Škocjanske jame, ident. št. 40735;

2. Jame Postojnskega jamskega sistema (ident. št. 241): Postojnska jama, ident. št. 40241, Otoška jama (Postojnski jamski sistem), ident. št. 402244, Pivka jama (Postojnski jamski sistem), ident. št. 402304, Črna jama (Postojnski jamski sistem), ident. št. 402246, Magdalena jama, ident. št. 40820);

3. Jame Predjamskega jamskega sistema (idet. št. 243): Jama pod Predjamskim gradom, ident. št. 40243; 

4. Ajdovska jama pri Nemški vasi, ident. št. 40417;

5. Grofova jama (Brezno na grmadi) , ident. št. 46289;

6. Dimnice, ident. št. 40736;

7. Divaška jama, ident. št. 40741;

8. Francetova jama, ident. št. 42083;

9. Huda luknja, ident. št. 40413;

10. Jama Pečinka, ident. št. 40944;

11. Jama pod Babjim zobom, ident. št. 40129;

12. Jazbina pri Podturnu, ident. št. 40114;

13. Kostanjeviška jama, ident. št. 40518; 

14. Križna jama, ident. št. 40065;

15. Krompirjeva jama, ident. št. 46956;

16. Krška jama, ident. št. 40074;

17. Lipiška jama, ident. št. 40311;

18. Pekel pri Zalogu, ident. št. 40553;

19. Planinska jama, ident. št.  40748;

20. Ravenska jama, ident. št. 40254;

21. Spodnja jama v Divjih Babah, ident. št. 40812;

22. Sveta jama , ident. št. 40737;

23. Vilenica, ident. št. 40737;

24. Zadlaška jama, ident. št. 40804;

25. Zelške jame, ident. št. 40576;

26. Železna jama, ident. št. 42678;

27. Županova jama (Taborska jama), ident. št. 40027.

























































Priloga 2

Višina urne postavke  stroškov dela


	
Aktivnosti iz točk
prvega odstavka 2. člena
 in 
prvega odstavka 5. člena
 
	Primerljivo delovno mesto v JZ
	Delovno: Ekvivalent delovnega mesta v JZ*
	Urna postavka - najvišja

	
	tekoče vzdrževanje
	J034096 VZDRŽEVALEC IV (II)
J035092 VZDRŽEVALEC V (I)
	Vrednost plačnega razreda iz zakona, ki določa skupne temelje sistema plač v javnem sektorju  
deljena s številom delovnih ur na mesec (174) 

	
	čiščenje
	J032001 ČISTILKA II
J033028 VZDRŽEVALEC III
J034096 VZDRŽEVALEC IV (II)
	

	
	usmerjanje, redarstvo
	J034084 VARNOSTNIK IV
J035055 RECEPTOR - VARNOSTNIK V
	

	
	spremljanje obiskovanja, najave
	I015043 SODELAVEC NA PARKOVNIH INFO MESTIH V
I016032 SODELAVEC NA PARKOVNIH INFO MESTIH IV
	

	
	prevozi 
	J034089 VOZNIK IV
J035085 VOZNIK V
	

	
	administracija
	J025002 ADMINISTRATOR V
J026002 ADMINISTRATOR VI
	

	
	študenti
	
	

	
	jamsko ali drugo vodenje 
	I015065 VODNIK V ZAVAROVANEM OBMOČJU V 
I016056 VODNIK V ZAVAROVANEM OBMOČJU IV 
I017179 VODNIK V ZAVAROVANEM OBMOČJU III 
	

	
	
	
	
	

	
	vodstvene naloge
	I017141 VISOKI NARAVOVARSTVENI SVETNIK
	
	

	
	strokovne vodstvene naloge
	I017045 NARAVOVARSTVENI SVETOVALEC
I017144 VIŠJI NARAVOVARSTVENI SVETOVALEC
	
	

	
	informatika
	J017025 INFORMATIK VII/1
J017026 INFORMATIK VII/2
	
	




